CELEX: 32017R1961
Language: bg
Date: 2017-08-02 00:00:00
Title: Делегиран регламент (ЕС) 2017/1961 на Комисията от 2 август 2017 година за изменение на Регламент (ЕО) № 606/2009 по отношение на определени енологични практики

28.10.2017   
            
            
               BG
            
            
               Официален вестник на Европейския съюз
            
            
               L 279/25
            
         ДЕЛЕГИРАН РЕГЛАМЕНТ (ЕС) 2017/1961 НА КОМИСИЯТА
   от 2 август 2017 година
   за изменение на Регламент (ЕО) № 606/2009 по отношение на определени енологични практики
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 75, параграф 2 и параграф 3, буква ж) от него,
   като има предвид, че:
   
               (1)
            
            
               Съгласно член 3 от Регламент (ЕО) № 606/2009 на Комисията (2) разрешените енологични практики са определени в приложение I А към същия регламент. Международната организация по лозата и виното (OIV) прие 12 енологични резолюции, които бяха включени в Решение на Съвета от 7 октомври 2016 г., сред които 2 нови енологични практики относно употребата на филтърни плочки, съдържащи зеолити тип фожазит (У) за адсорбция на халоанизоли и за обработката на вино с калиев полиаспартат. С цел да се вземат предвид техническите постижения и производителите от Съюза да имат същите възможности, с които разполагат производителите от трети държави, тези нови енологични практики следва да бъдат разрешени в Съюза съгласно определените от OIV условия за използване.
            
         
               (2)
            
            
               В съответствие с член 80, параграф 3, буква б) от Регламент (ЕС) № 1308/2013, когато дава разрешение за използване на енологичните практики за вина, Комисията трябва да вземе под внимание въпроса за защитата на човешкото здраве. Използването на добавки в храните следва да е съобразено с Регламент (ЕО) № 1333/2008 на Европейския парламент и на Съвета (3). Калиевият полиаспартат не бе включен в списъка на Съюза на добавките в храните, одобрени за употреба в храни, посочени в приложение II към Регламент (ЕО) № 1333/2008. Наскоро обаче с Регламент (ЕС) 2017/1399 на Комисията (4) беше внесено изменение в приложение II към Регламент (ЕО) № 1333/2008, с което това съединение беше включено в посочения списък на Съюза на добавките в храните. Следователно обработката на вино с калиев полиаспартат вече може да бъде разрешена в Съюза.
            
         
               (3)
            
            
               Поради това Регламент (ЕO) № 606/2009 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I А към Регламент (ЕО) № 606/2009 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).
   
      (3)  Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
   
      (4)  Регламент (ЕС) 2017/1399 на Комисията от 28 юли 2017 г. за изменение на приложение II към Регламент (ЕО) № 1333/2008 на Европейския парламент и на Съвета и на приложението към Регламент (ЕС) № 231/2012 на Комисията по отношение на калиевия полиаспартат (ОВ L 199, 29.7.2017 г., стр. 8).
   
      ПРИЛОЖЕНИЕ
      Приложение I A към Регламент (ЕО) № 606/2009 се изменя, както следва:
      
                  1)
               
               
                  в таблицата се добавят следните редове 57 и 58:
                  
                              1
                           
                           
                              2
                           
                           
                              3
                           
                        
                              Енологична практика
                           
                           
                              Условия за употреба
                           
                           
                              Гранични стойности за използване
                           
                        
                              „57
                           
                           
                              филтърни плочки, съдържащи зеолити тип фожазит (Y) за адсорбция на халоанизоли
                           
                           
                              Съобразно условията, предвидени в допълнение 23
                           
                           
                               
                           
                        
                              58
                           
                           
                              Обработка на вино с калиев полиаспартат
                           
                           
                              Съобразно условията, предвидени в допълнение 24
                           
                           
                              В граничната използвана стойност от 10 g/hl“
                           
                        
            
                  2)
               
               
                  добавят се следните допълнения 23 и 24:„
                     Допълнение 23
                     
                        Изисквания за използването на филтърни плочки, съдържащи зеолити тип фожазит (Y)
                     
                     Използването на филтърни плочки, съдържащи зеолити тип фожазит (Y) по време на филтруването има за цел концентрацията на халоанизоли, които влошават аромата на вината, да се сведе под техния праг за сетивно възприятие.
                     
                        Предписания:
                     
                     
                                 а)
                              
                              
                                 следва да се обработват утаени вина;
                              
                           
                                 б)
                              
                              
                                 филтърните плочки следва да са почистени и дезинфекцирани преди филтруване;
                              
                           
                                 в)
                              
                              
                                 използването на зеолити тип фожазит (Y) следва да е съобразено с предписанията на Международния енологичен кодекс.
                              
                           
                  
                     Допълнение 24
                     
                        Изисквания за обработката на вино с калиев полиаспартат
                     
                     Добавянето на калиев полиаспартат към вината има за цел да съдейства за тяхната тартаратна стабилизация.
                     
                        Предписания:
                     
                     
                                 а)
                              
                              
                                 оптималната доза калиев полиаспартат, използвана за стабилизиране на вината, включително тези с висока степен на тартаратна нестабилност, не трябва да надхвърля 10 g/hl. При по-високи дози стабилизиращите свойства на калиевия полиаспартат (KPA) не се подобряват, а в някои случаи това може да доведе до повишена мътност;
                              
                           
                                 б)
                              
                              
                                 за червените вина с висока степен на колоидна нестабилност се препоръчва предварителна обработка с бентонит;
                              
                           
                                 в)
                              
                              
                                 използването на калиев полиаспартат трябва да е съобразено с предписанията на Международния енологичен кодекс.
                              
                           “